Odločba Komisije

z dne 3. februarja 1998

o postopku potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s sistemi mehansko pritrjenih elastičnih folij za zagotavljanje neprepustnosti streh za vodo

(Besedilo velja za EGP)

(98/143/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo Sveta 93/68/EGS [2], in zlasti člena 13(4) Direktive,

ker mora Komisija v skladu z zahtevami člena 13(3) Direktive Sveta 89/106/EGS med dvema postopkoma za potrjevanje skladnosti izbrati "najmanj zahtevni postopek, ki izpolnjuje zahteve po varnosti"; ker to pomeni, da je nujno odločiti, ali je za dani proizvod ali družino proizvodov obstoj sistema kontrole proizvodnje, za katerega je odgovoren proizvajalec, potreben in zadosten pogoj za potrditev skladnosti ali pa je iz razlogov v zvezi z izpolnjevanjem meril iz člena 13(4) potrebno sodelovanje certifikacijskega organa;

ker člen 13(4) zahteva, da je tako opredeljeni postopek naveden v mandatih in tehničnih specifikacijah; ker je torej zaželeno, da se opredeli pojem proizvodov ali družine proizvodov, kakor se uporabljajo v mandatih in tehničnih specifikacijah;

ker sta postopka, predvidena v členu 13(3), podrobno opisana v Prilogi III k Direktivi 89/106/EGS; ker je torej treba jasno opredeliti metode za izvajanje teh dveh postopkov za vsak proizvod ali družino proizvodov s sklicevanjem na Prilogo III, saj ta daje prednost nekaterim sistemom;

ker postopek iz točke (a) člena 13(3) ustreza sistemom, navedenim v prvi možnosti, brez stalnega nadzora, ter v drugi in tretji možnosti točke (ii) oddelka 2 Priloge III, in ker postopek iz točke (b) člena 13(3) ustreza sistemom, navedenim v točki (i) oddelka 2 Priloge III in v prvi možnosti, s stalnim nadzorom, točke (ii) oddelka 2 Priloge III;

ker so ukrepi, predvideni s to odločbo, v skladu z mnenjem Stalnega odbora za gradbeništvo,

SPREJELA NASLEDNJO ODLOČBO:

Člen 1

Skladnost proizvodov, navedenih v Prilogi I, se potrjuje po postopku, po katerem je poleg sistema kontrole proizvodnje, ki jo izvaja proizvajalec, v ocenjevanje in nadzor kontrole proizvodnje ali proizvoda samega vključen tudi certifikacijski organ.

Člen 2

Postopek potrjevanja skladnosti, opredeljen v Prilogi II, se navede v mandatih za smernice za evropska tehnična soglasja.

Člen 3

Ta odločba je naslovljena na države članice.

V Bruslju, 3. februarja 1998

Za Komisijo

Martin Bangemann

Član Komisije

[1] UL L 40, 11.2.1989, str. 12.

[2] UL L 220, 30.8.1993, str. 1.

--------------------------------------------------

PRILOGA I

Sistemi mehansko pritrjenih elastičnih folij za zagotavljanje neprepustnosti streh za vodo, vključno s sistemom pritrjevanja, spajanja in obrobljanja ter včasih toplotne izolacije, omejeni na zvezne sisteme, neprepustne za vodo, na osnovi elastičnih prevlek za zagotavljanje neprepustnosti streh za vodo.

--------------------------------------------------

PRILOGA II

Družina proizvodov: Sistemi mehansko pritrjenih elastičnih folij za zagotavljanje neprepustnosti streh za vodo (1/1)

1. Sistemi potrjevanja skladnosti

Za spodaj navedene proizvode(-e) in predvideno(-e) uporabo(-e) mora Evropska organizacija za tehnična soglasja opredeliti naslednji(-e) sistem(-e) potrjevanja skladnosti v ustrezni smernici za evropsko tehnično soglasje:

Sistem 2+:

glej točko (ii) oddelka 2 Priloge III k Direktivi 89/106/EGS, prva možnost, vključno s certificiranjem kontrole proizvodnje s strani imenovanega organa na podlagi začetne ocene proizvodnega obrata in kontrole proizvodnje ter stalnega nadzora, ocene in presoje kontrole proizvodnje.

Proizvod(-i) | Predvidena uporaba | Raven(-ni) ali razred(-i) | Sistem(-i) potrjevanja skladnosti |

Sistemi mehansko pritrjenih elastičnih folij za zagotavljanje neprepustnosti streh za vodo, vključno s sistemom pritrjevanja, spajanja in obrobljanja ter včasih toplotne izolacije, omejeni na zvezne sisteme, neprepustne za vodo, na osnovi elastičnih prevlek | Za zagotavljanje neprepustnosti streh za vodo | | 2+ |

Specifikacija za sistem mora biti taka, da se lahko izvaja, četudi obnašanja za neko lastnost ni treba opredeliti, ker vsaj ena država članica nima nobene pravne zahteve za to lastnost (glej člen 2.1 Direktive 89/106/EGS in, kjer je ustrezno, določbo 1.2.3 razlagalnih dokumentov). V takem primeru se proizvajalcu ne sme naložiti preverjanje te lastnosti, če se ne želi izreči o tozadevnem obnašanju proizvoda.

--------------------------------------------------